આટલી સફળતા મળ્યા પછી પણ તાપસી વધુ કામ માટે ફોન કોલની રાહ જુએ છે. તાપસી કહે છે, હું દરરોજ નવા કામ માટે ફોન કોલની રાહ જોઉં છું. આથી મારો મોબાઇલ નંબર પણ હું બદલતી નથી. હું બોલીવુડમાં વધુ સોશિયલ અને એક્ટિવ નથી, આથી ફોનની મદદ લેવી પડે છે. હું તો મેસેજની પણ રાહ જોઉં છું. તાપસી સફળ અભિનેત્રી થયા પછી હવે બોલીવુડમાં વધુ ફી માગી રહી છે. તાપસી દક્ષિણની ફિલ્મો જેટલી જ ફી હિન્દી ફિલ્મો માટે માગી રહી છે. તાપસીએ પોતાની અભિનયક્ષમતા સાબિત કરી છે અને તાપસીએ હાલની ફિલ્મમાં ડાન્સની કોરિયોગ્રાફી પર હાથ અજમાવ્યો છે.